Ambachtsleergang ing Ngayogya kêbanjiran murid. Tumrap pangajaran ing Ambachtsleergang mawi basa Walandi ingkang badhe tumindak punika wontênipun lare-lare ingkang gadhah panêdha dados murid wontên 200. Sadaya wau bangsa Walandi tuwin tiyang siti. Nanging kêpêksa kathah ingkang botên katampèn, amargi muridipun dipun watêsi namung 70. Nanging tumrap pamulangan kados makatên ingkang botên mawi pangajaran basa Walandi taksih wontên panggenan.